LT
C 112/8
Europos Sąjungos oficialusis leidinys
2023 3 27
2023 m. vasario 7 d.
Teisingumo Teismo (didžioji kolegija) sprendimas byloje (Conseil d'État (Prancūzija) prašymas priimti prejudicinį sprendimą) Confédération paysanne ir kt. / Ministras Pirmininkas, Ministre de l'Agriculture et de l'Alimentation (Byla C-688/21 (1), Confédération paysanne ir kt.
(Atsitiktinė mutagenezė in vitro)) (Prašymas priimti prejudicinį sprendimą – Aplinka – Genetiškai modifikuotų organizmų apgalvotas išleidimas į aplinką – Direktyva 2001/18/EB – 3 straipsnio 1 dalis – I B priedo 1 punktas – Taikymo sritis – Išimtys – Tradiciškai naudojami genetinės modifikacijos metodai (būdai), kurie seniai pripažinti saugiais – Atsitiktinė mutagenezė in vitro) (2023/C 112/10) Proceso kalba: prancūzų Prašymą priimti prejudicinį sprendimą pateikęs teismas Conseil d'État
Šalys pagrindinėje byloje Pareiškėjai: Confédération paysanne, Réseau Semences Paysannes, Les Amis de la Terre France, Collectif Vigilance OGM et Pesticides 16, Vigilance OG2M, CSFV 49, OGM: dangers, Vigilance OGM 33, Fédération Nature et Progrès
Kitos apeliacinio proceso šalys: Ministras Pirmininkas, Ministre de l'Agriculture et de l'Alimentation
Dalyvaujant: Fédération française des producteurs d’oléagineux et de protéagineux
Rezoliucinė dalis 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EEB 3 straipsnio 1 dalis, siejama su jos I B priedo 1 punktu ir 17 konstatuojamąja dalimi,
turi būti aiškinama taip:
organizmams, gautiems taikant mutagenezės metodą (būdą), grindžiamą tuo pačiu atitinkamo organizmo genetinės medžiagos modifikacijos, kurią sukelia mutagenas, mechanizmu kaip ir mutagenezės metodas (būdas), kuris tradiciškai naudojamas daugelyje taikomųjų sričių ir seniai pripažintas saugiu, tačiau skiriasi nuo šio antro mutagenezės metodo (būdo) kitomis savybėmis, iš principo netaikoma šioje nuostatoje numatyta išimtis, jeigu nustatyta, kad šios savybės gali lemti šio organizmo genetinės medžiagos modifikacijas, kurios dėl savo pobūdžio ar atsiradimo laiko skiriasi nuo modifikacijų, atsirandančių taikant tą antrąjį mutagenezės metodą (būdą).
Vis dėlto auginimui in vitro būdingas poveikis savaime nepateisina šios išimties netaikymo organizmams, gautiems in vitro taikant mutagenezės metodą (būdą), kuris daugelyje taikomųjų sričių tradiciškai buvo naudojamas in vivo ir dėl šio naudojimo seniai pripažintas saugiu.
(1)
OL C 37, 2022 1 21.